CELEX: 32015R2316
Language: fi
Date: 2015-12-08 00:00:00
Title: Komission täytäntöönpanoasetus (EU) 2015/2316, annettu 8 päivänä joulukuuta 2015, tiettyjen tavaroiden luokittelusta yhdistettyyn nimikkeistöön

12.12.2015   
            
            
               FI
            
            
               Euroopan unionin virallinen lehti
            
            
               L 328/52
            
         KOMISSION TÄYTÄNTÖÖNPANOASETUS (EU) 2015/2316,
   annettu 8 päivänä joulukuuta 2015,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.
            
         
               (4)
            
            
               On aiheellista säätää, että sitovien tariffitietojen haltija voi neuvoston asetuksen (ETY) N:o 2913/92 (2) 12 artiklan 6 kohdan mukaisesti vielä tietyn ajan käyttää sellaisia sitovia tariffitietoja, jotka on annettu tässä asetuksessa tarkoitetusta tavarasta mutta jotka eivät ole tämän asetuksen säännösten mukaisia. Mainitun ajan olisi oltava kolme kuukautta.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
   2 artikla
   Sitovia tariffitietoja, jotka eivät ole tämän asetuksen säännösten mukaisia, voidaan käyttää asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan tämän asetuksen voimaantulosta.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 8 päivänä joulukuuta 2015.
      
         
            Komission puolesta,
         
         
            puheenjohtajan nimissä
         
         Heinz ZOUREK
         
            Verotuksen ja tulliliiton pääosaston pääjohtaja
         
      
   
   
      (1)  EYVL L 256, 7.9.1987, s. 1.
   
      (2)  Neuvoston asetus (ETY) N:o 2913/92, annettu 12 päivänä lokakuuta 1992, yhteisön tullikoodeksista (EYVL L 302, 19.10.1992, s. 1).
   
      LIITE
      
                  Tavaran kuvaus
               
               
                  Luokittelu (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  Lieriönmuotoinen paristokäyttöinen tavara, joka on valmistettu muovista ja jossa on kansi (”sähköinen säästölipas”) ja jonka korkeus on 17 cm ja läpimitta 12 cm.
                  Kannessa on pieni nestekidenäyttö ja aukko, josta säästölippaaseen pudotetaan kolikoita (esimerkiksi euroja). Kun kolikko pudotetaan käsin säästölippaan aukosta sisään, kannen mekanismi (laskulaite) tunnistaa kolikon läpimitan ja ilmoittaa kolikon arvon näytöllä.
                  Jos säästölippaaseen pudotetaan useampia kolikoita peräkkäin, niiden arvo lisätään jo olemassa olevaan määrään ja kokonaissumma ilmoitetaan nestekidenäytöllä.
                  Vähennyslaskua ei suoriteta, jos säästölippaasta otetaan pois kolikoita.
                  Katso kuva (1).
               
               
                  8470 90 00
               
               
                  Luokittelu määräytyy yhdistetyn nimikkeistön 1 yleisen tulkintasäännön, 3 yleisen tulkintasäännön b alakohdan ja 6 yleisen tulkintasäännön sekä CN-koodien 8470, 8470 90 ja 8470 90 00 nimiketekstien mukaisesti.
                  Kyseessä on kokoonpantu tavara, joka koostuu muovisäiliöstä ja laskulaitteesta. Tavallisiin säästölippaisiin verrattuna laskulaite antaa kyseiselle tavaralle sen olennaisen luonteen. Sen vuoksi luokittelu tavaran perusaineosan mukaisesti (39 luku) ei tule kyseeseen.
                  Koska tavarassa ei ole tietojen käsinsyöttöä (kolikot eivät ole tietoja), sitä ei pidetä laskukoneena (ks. myös harmonoidun järjestelmän selitykset, nimike 8470, A kohdan 1 kohta). Koska laskulaitteella voidaan laskea yhteen vähintään kaksi moninumeroista lukua (esim. 0,02 euroa + 2,00 euroa = 2,02 euroa), se täyttää vaatimukset tavaran luokittelemiseksi laskulaitteeksi (ks. myös harmonoidun järjestelmän selitykset, nimike 8470, 1 kohta).
                  Koko tavara on sen vuoksi luokiteltava CN-koodiin 8470 90 00 muuksi koneeksi, joka sisältää laskulaitteen.
               
            
         (1)  Kuva on ainoastaan ohjeellinen.